[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 20.9.2006

KOM(2006) 512 endelig

35. FINANSBERETNING

om den EUROPÆISKE UDVIKLINGS- OG GARANTIFOND FOR LANDBRUGET (EUGFL), Garantisektionen – REGNSKABSÅRET 2005 – {SEK(2006) 1152}

INDHOLDSFORTEGNELSE

1. BUDGETPROCEDURE 3

1.1. Foreløbigt budgetforslag for 2005 3

1.2. Budgetforslaget for 2005 3

1.3. Ændringsskrivelse for 2005 3

1.4. Vedtagelse af budgettet for 2005 3

1.5. Ændringsbudget BR 8/2005 3

2. LIKVIDITET OG FORVALTNING AF BEVILLINGERNE 4

A. FORVALTNING AF BEVILLINGERNE 4

2.1. Disponible bevillinger i regnskabsåret 2005 4

2.2. Udnyttelse af de disponible bevillinger for regnskabsåret 2005 4

2.3. Automatiske fremførsler fra regnskabsåret 2004 til 2005 5

2.4. Ikke-automatiske fremførsler fra 2004 5

2.5. Overførsler og ændringsbudget for bevillinger inden for EUGFL, Garantisektionen 6

B. FORSKUD 6

2.6. Forskud til medlemsstaterne 6

3. GENNEMFØRELSE AF 2005-BUDGETTET 7

4. BEMÆRKNINGER TIL BUDGETTETS GENNEMFØRELSE 8

4.1. Underudgiftsområde 1a 8

4.2. Underudgiftsområde 1b 9

4.3. Fordeling efter udgiftstype 10

BILAG 1 BUDGETPROCEDURE FOR 2005 – EUR-25 – EUGFL, GARANTISEKTIONEN

BILAG 2 EUGFL, GARANTISEKTIONENS ANDEL AF EU-BUDGETTET I PERIODEN 2001–2005

BILAG 3 ANALYSE AF BUDGETGENNEMFØRELSEN I 2005

BILAG 4 EUGFL, GARANTISEKTIONENS UDGIFTER EFTER ARTIKEL OG EFTER MEDLEMSSTAT

BILAG 5 UDVIKLINGEN I FORDELINGEN AF EUGFL, GARANTISEKTIONENS UDGIFTER I PERIODEN 2001–2005

NB: Denne beretning ledsages af Kommissionens arbejdsdokument. Arbejdsdokumentets fulde tekst (på engelsk) og de vedlagte tabeller (enten på engelsk eller fransk) findes på GD for landbrug og udvikling af landdistrikter netsted. |

BUDGETPROCEDURE

Foreløbigt budgetforslag for 2005

Det foreløbige budgetforslag for 2005 blev vedtaget af Kommissionen og forelagt budgetmyndigheden i maj 2004. De forpligtelsesbevillinger, der blev foreslået til EUGFL, Garantisektionen, beløb sig til i alt 50 675,5 mio. EUR, dvs. 43 834,5 mio. til underudgiftsområde 1a og 6 841,0 mio. EUR til underudgiftsområde 1b, hvortil betalingsbevillingerne i alt beløb sig til 6 279,4 mio. EUR som følge af medtagelsen af overgangsinstrumentet for de nye medlemsstater, som implementeres på grundlag af differentierede bevillinger.

Budgetforslaget for 2005

Rådet vedtog budgetforslaget for 2005 i juli 2004. Bevillingerne i underudgiftsområde 1a blev nedsat med 1 000,0 mio. EUR i forhold til FBF, mens bevillingerne til underudgiftsområde 1b blev fastholdt på samme niveau som i FBF.

Ændringsskrivelse for 2005

I slutningen af oktober 2004 vedtog Kommissionen ændringsskrivelse nr. 3 til FBF for 2005, hvori bevillingsbehovet for underudgiftsområde 1a blev fastsat til 43 610,5 mio. EUR, hvilket var 224,0 mio. EUR lavere end det tilsvarende beløb i det foreløbige budgetforslag. Det foreslåede bevillingsbehov for underudgiftsområde 1b ændrede sig ikke.

Vedtagelse af budgettet for 2005

I december 2004 blev budgettet for 2005 vedtaget. Budgetmyndigheden forkastede de beløb, der var foreslået i ændringsskrivelse nr. 3 for underudgiftsområde 1a og vedtog et budget for 2005 på niveau med budgetforslaget. Bevillingerne til underudgiftsområde 1a beløb sig til 42 835,5 mio. EUR, hvilket er 775,5 mio. EUR lavere end det tilsvarende beløb i ændringsskrivelse nr. 3. Det foreslåede bevillingsbehov for underudgiftsområde 1b ændrede sig ikke. Nærmere oplysninger herom kan ses i bilag 1.

Ændringsbudget BR 8/2005

I december 2005 foreslog Kommissionen og budgetmyndigheden accepterede gennem BR 8/2005 en tilpasning af 2005-budgettets forpligtelsesbevillinger ved at annullere et beløb på 650,0 mio. EUR til underudgiftsområde 1a, som derefter beløb sig til 42 185,5 mio. EUR. Nærmere oplysninger herom kan ses i punkt 2.5.

Andelen af det endelige budget for EUGFL, Garantisektionen (forpligtelsesbevillinger) i det samlede EU-budget for perioden 2001–2005 fremgår af bilag 2.

LIKVIDITET OG FORVALTNING AF BEVILLINGERNE

A. FORVALTNING AF BEVILLINGERNE

Disponible bevillinger i regnskabsåret 2005

De endelige disponible bevillinger for EUGFL, Garantisektionen for regnskabsåret beløber sig til 49 026 450 000 EUR. Budgetmyndigheden godkendte en ikke-automatisk fremførsel fra 2004 til 2005 på 49 500 000 EUR.

Udnyttelse af de disponible bevillinger for regnskabsåret 2005

Budgettransaktioner

Følgende tabel viser budgettransaktionerne i 2005:

EUR

1. Disponible bevillinger – normale bevillinger – ikke-automatiske fremførsler 2. Forpligtelser – for medlemsstaternes udgifter over normale bevillinger – for udgifter over ikke-automatiske fremførsler – for direkte betalinger – for medlemsstaternes udgifter – RDTI EU 10 Forpligtelser i alt 3. Konteringer – for medlemsstaternes udgifter over normale bevillinger – for udgifter over ikke-automatiske fremførsler – for direkte betalinger – for medlemsstaternes udgifter – RDTI EU 10 Konteringer i alt 4. Automatiske fremførsler – for medlemsstaternes udgifter – RDTI EU 10 – for udgifter over ikke-automatiske fremførsler – for direkte betalinger Automatiske fremførsler, i alt 5. Ikke-automatiske fremførsler 6. Annullerede bevillinger (= 1 – 2 – 5) | 49 026 450 000,00 49 500 000,00 46 690 243 602,43 49 000 000,00 257 947 288,72 1 931 000 000,00 ----------------------- 48 928 190 891,15 46 690 243 602,43 49 000 000,00 16 019 711,99 316 264 683,00 ----------------------- 47 071 527 997,42 1 614 735 317,00 0,00 241 927 576,73 ----------------------- 1 856 662 893,73 43 400 000,00 104 359 108,85 |

Automatiske fremførsler

De automatiske fremførsler udgør forskellen mellem forpligtelserne og konteringerne. For 2005 drejer det sig om et beløb på 1 856,7 mio. EUR svarende til de bevillinger, Kommissionen havde forpligtet, og for hvilke betalingerne ikke var afholdt ved regnskabsårets afslutning.

Ikke-automatiske fremførsler

På grundlag af artikel 9 og 149 i finansforordningen (Rådets forordning (EF) nr. 1605/2002 af 25. juni 2002) traf Kommissionen beslutning om ikke-automatiske fremførsler på i alt 43,4 mio. EUR fra regnskabsåret 2005 til regnskabsåret 2006 til konto 05.040105 "Førtidspensionering − ny ordning".

Automatiske fremførsler fra regnskabsåret 2004 til 2005

Følgende tabel indeholder en oversigt over den samlede udnyttelse af disse fremførsler i 2005:

EUR

1. Fremførte forpligtelser – for medlemsstaternes udgifter – RDTI EU 10 – for direkte betalinger Forpligtelser i alt 2. Frigørelser af fremførte bevillinger – for medlemsstaternes udgifter – for direkte betalinger Frigørelser i alt 3. Betalinger – for medlemsstaternes udgifter – RDTI EU 10 – for direkte betalinger Konteringer i alt 4. Annullerede bevillinger (= 1 + 2 – 3) – for medlemsstaternes udgifter – for direkte betalinger Annullerede fremførsler i alt 5. Automatiske fremførsler – for medlemsstaternes udgifter – RDTI EU 10 | 1 104 080 140,00 348 125 257,83 ----------------------- 1 452 205 397,83 – –5 418 456,25 ----------------------- –5 418 456,25 1 098 312 232,00 295 928 756,46 ----------------------- 1 394 240 988,46 0 46 778 045,12 ----------------------- 46 778 045,12 5 767 908,00 |

Ikke-automatiske fremførsler fra 2004

På grundlag af artikel 9 og 149 i finansforordningen (Rådets forordning (EF) nr. 1605/2002) traf Kommissionen beslutning om ikke-automatiske fremførsler fra regnskabsåret 2004 til 2005 på i alt 49,5 mio. EUR.Beløbet fordeler sig som følger:

- 8,3 mio. EUR til konto 05.040101 “Investeringer i landbrugsbedrifter”

- 8,1 mio. EUR til konto 05.040107 “Miljøvenligt landbrug”

- 2,5 mio. EUR til konto 05.040109 “Forbedring af forarbejdningen og afsætningen af landbrugsprodukter”

- 14,2 mio. EUR til konto 05.040110 “Skovbrug – gammel ordning”

- 9,6 mio. EUR til konto 05.040112 “Fremme af tilpasning og udvikling af landdistrikter”

- 6,3 mio. EUR til konto 05.040113 “Andre foranstaltninger til udvikling af landdistrikter”

- 0,5 mio. EUR til konto 17.010404 “Pilotundersøgelse: finansieringsmodel vedrørende risici i forbindelse med epidemiske kvægsygdomme”.

Overførsler og ændringsbudget for bevillinger inden for EUGFL, Garantisektionen

I 2005 godkendte budgetmyndigheden kapiteloverførsel nr. 18/05, fra kapitel 05.03 "Animalske produkter" (– 241,5 mio. EUR), 05.07 "Revision af landbrugsudgifter" (– 14,0 mio. EUR), 05.08 "Politisk strategi og koordinering for politikområdet landbrug" (– 18,0 mio. EUR) til kapitel 05.02 "Vegetabilske produkter" (+ 273,5 mio. EUR).

I 2005 blev budgetmyndigheden underrettet om kapiteloverførsel nr. 19/05 fra kapitel 05.03 "Animalske produkter" (– 82,9 mio. EUR) til kapitel 05.02 "Vegetabilske produkter" (+ 82,9 mio. EUR).

I 2005 godkendte budgetmyndigheden ændringsbudget nr. 8/2005 og annullerede derved bevillinger på i alt 650,0 mio. EUR omfattende kapitel 05.03 "Animalske produkter" (– 446 mio. EUR), 05.07 "Revision af landbrugsudgifter"(– 169,0 mio. EUR) og 17.04 "Fødevaresikkerhed, dyresundhed, dyrevelfærd, og plantesundhed" (– 35,0 mio. EUR).

B. FORSKUD

Forskud til medlemsstaterne

2.6.1. Månedlige forskud på konteringen

I artikel 7 i Rådets forordning (EF) nr. 1258/1999 af 17. maj af 1999[1] om finansiering af den fælles landbrugspolitik hedder det, at Kommissionen træffer beslutning om de "månedlige forskud på konteringen af de udgifter, som de godkendte betalingsorganer har afholdt". Forskuddene udbetales til medlemsstaterne i begyndelsen af den anden måned efter betalingsorganernes afholdelse af udgifterne.

I streng forstand er der ikke tale om en udbetaling af forskud, men en godtgørelse af udgifter, der allerede er afholdt. Udtrykket "forskud" understreger den foreløbige karakter af disse betalinger: forskud stilles til rådighed på grundlag af de månedlige opgørelser, der indsendes af medlemsstaterne[2]. Den månedlige bogføring af udgifter er underlagt kontrol og korrektion på grundlag af den detaljerede opgørelse[3]. De bliver desuden endelige efter kontrollen i de efterfølgende regnskabsår i lyset af afgørelserne om regnskabsafslutning.

De udbetalinger, medlemsstaterne foretog fra den 16.10.2004 til den 15.10.2005, er omfattet af ordningen for forskudsbetalinger. For så vidt angår de resterende udbetalinger, foretager Kommissionen direkte udbetalinger til et begrænset antal foranstaltninger og til forvaltning af overgangsinstrumentet (RDTI-EU 10) for de nye medlemsstater.

I regnskabsåret 2005 var det samlede udbetalte nettoforskudsbeløb på 46 739 243 602,43 EUR.

2.6.2. Beslutninger om forskud i 2005

I regnskabsåret 2005 vedtog Kommissionen tolv beslutninger om månedlige forskud. Et supplerende forskud, der skulle tilpasse de allerede ydede forskud til de samlede udgifter, som kan konteres regnskabsåret, blev vedtaget i december 2005. Nærmere oplysninger herom kan ses i bilag 6 i det arbejdsdokument, der ledsager denne beretning.

GENNEMFØRELSE AF 2005-BUDGETTET

De oprindelige disponible bevillinger til EUGFL, Garantisektionen for regnskabsåret 2005 beløb sig til 49 725,9 mio. EUR, herunder beløb fremført fra 2004 (NB: 49,0 mio. EUR til underudgiftsområde 1b og 0,5 mio. EUR til DG SANCO). Heraf blev 42 835,9 mio. EUR bevilget til underudgiftsområde 1a og de resterende 6 890,0 mio. EUR til underudgiftsområde 1b.

Gennemførelsen af budgettet for underudgiftsområde 1a beløb sig til 42 100,8 mio. EUR, dvs. ca. 98,3 % af de oprindelige bevillinger, og for underudgiftsområde 1b til 6 827,3 mio. EUR, dvs. ca. 99,1 % af de tilsvarende bevillinger.

For så vidt angår især underudgiftsområde 1a resulterede gennemførelsen af budgettet i et underforbrug på 735,1 mio. EUR. For at reducere medlemsstaternes bidrag til fællesskabsbudgettet foreslog Kommissionen via ændringsbudget nr. 8/2005 at annullere et beløb på 650,0 mio. EUR ud af EUGFL, Garantisektionens bevillinger. De endelige disponible bevillinger til underudgiftsområde 1a beløb sig således til 42 185,9 mio. EUR, og det deraf følgende underforbrug blev reduceret til 85,1 mio. EUR.

Gennemførelsen af 2005-budgettet – med de forskelle, der er på den faktiske gennemførelse og bevillingerne på det oprindelige budget og ændringsbudget nr. 8/2005 – fremgår af bilag 3. Udgifterne efter medlemsstat og efter foranstaltning fremgår af bilag 4.

BEMÆRKNINGER TIL BUDGETTETS GENNEMFØRELSE

Produktionsåret 2005 blev præget af en stigning i kornproduktionen og et mindre fald i produktionen af animalske produkter ledsaget af gunstige priser på animalske produkter og lavere priser på afgrøder.

Underudgiftsområde 1a

I underudgiftsområde 1a var der overforbrug af bevillingerne inder for vegetabilske produkter, mens der var underforbrug inden for mælke- og svinekødssektoren, revision, politisk strategi og koordinering, fiskeri og veterinærudgifter. Vedlagte tabel indeholder nærmere oplysninger om gennemførelsen for de forskellige artikler i budgettet. Årsagerne til bestemte budgetartiklers gennemførelsesmønstre i forhold til de endelige budgetbevillinger beskrives kort i det følgende:

Markedsforanstaltninger for korn

Overforbruget af denne sektors bevillinger skyldes hovedsagelig de øgede kornmængder, der indgik på offentligt lager efter den meget gode kornhøst i 2004/05. Det anslås nemlig, at der er købt ca. 14,7 mio. t korn til offentlig oplagring i løbet af regnskabsåret i modsætning til den mængde på 2,6 mio. t, som svarer til de bevillinger, som budgetmyndigheden stillede til rådighed på 2005-budgettet.

Direkte betalinger for markafgrøder

I forbindelse med budgettets vedtagelse reducerede budgetmyndigheden de bevillinger, der var anmodet om til denne artikel, særlig med hensyn til betalinger til arealstøtte til korn, oliefrø, proteiner osv. De udgifter, som medlemsstaterne afholdt til de direkte betalinger for markafgrøder var imidlertid højere end bevillingerne på budgettet, således at der var et overforbrug i forhold til disse bevillinger på ca. 173,4 mio. EUR.

Spindplanter

Overforbruget vedrører hovedsagelig bomuldssektoren. Budgetmyndigheden reducerede bevillingerne til denne post med ca. 53,0 mio. EUR. Medlemsstaternes udgifter til denne foranstaltning lå på 952,0 mio. EUR og medførte således et overforbrug i forhold til budgetbevillingerne.

Frugt og grøntsager

De gunstige vilkår på frugt- og grøntsagsmarkedet resulterede i, at der blev trukket mindre mængder frugt og grøntsager tilbage fra markedet, hvilket medførte lavere udgifter end ellers antaget. Den gunstige udvikling har desuden medført stigninger i markedsprisen på bananer, hvilket derfor medførte, at støttesatsen for dette produkt blev mindre. De samlede besparelser som følge af disse to foranstaltninger blev delvis opvejet af den stigning i bevillingerne til producentorganisationernes driftsfonde, som kunne konstateres i løbet af året.

Andre vegetabilske produkter/foranstaltninger

Underforbruget i denne sektor skyldes både en opbremsning af tempoet i betalingerne af støtte til tørret foder og lavere betalinger fra medlemsstaterne til de forskellige POSEI-programmer.

Direkte støtte af horisontal art

Denne sektors overforbrug af bevillinger vedrører den generelle arealbetalingsordning (SAPS) og skyldes effekten af dobbeltkursen, som opstår i forbindelse med støtteudbetalingen i national valuta. Navnlig valutaerne i Ungarn og Polen er steget i forhold til euroen og har således medført større udgifter.

Mælk og mejeriprodukter

Gunstige vilkår på det indre og ydre marked i mælkesektoren gjorde det muligt for Kommissionen at nedsætte eksportrestitutionerne og hjemmemarkedsstøtten for de forskellige mejeriprodukter i forhold til det, der var fastsat i 2005-budgettet. Denne nedsættelse gjorde udgifterne til de forskellige foranstaltninger lavere og medførte besparelser i denne sektor. Desuden blev der opkrævet tillægsafgift for en samlet overskridelse på mere end 1,0 mio. t mælk sammenholdt med en mængde på 0,25 mio. t på budgettet, hvilket førte til yderligere besparelser i denne sektor.

Oksekød

Overforbruget i denne sektor vedrører hovedsagelig betalingerne for dyrepræmierne i 2004, som var betydelig højere end i tidligere år. Det skal bemærkes, at bevillingerne til denne artikel blev reduceret af budgetmyndigheden med ca. 226,0 mio. EUR, navnlig med hensyn til ammekopræmier og særlige oksekødspræmier.

Svinekød, æg og fjerkræ, biavl

Underforbruget i denne sektor skyldes de gode markedsvilkår i 2005 i svinekødssektoren, som satte Kommissionen i stand til at standse betalingen af eksportrestitutioner for fersk, kølet og frosset svinekød. Der blev kun betalt eksportrestitutioner for pølser, hvor de eksporterede mængder var mindre end de mængder, der var forventet i 2005-budgettet.

Forskriftsmæssig regnskabsafslutning

Som følge af proceduren for kontrol af regn skabers overensstemmelse med EF-forskrifterne var de beløb, der blev tilbagebetalt fra medlemsstaterne, højere end det beløb, der var opført i 2005-budgettet.

Underudgiftsområde 1b

4.2.1. Udvikling af landdistrikter (EU-15)

EUGFL, Garantisektionen anvender bevillingerne i underudgiftsområde 1b til medfinansiering (forordning (EF) nr. 1257/1999) af de 89 programmer for udvikling af landdistrikterne i EU, som blev vedtaget for tidsrummet 2000–2006. I 2005 blev 99,1 % af de disponible bevillinger udbetalt til udgifter, som faktisk var blevet afholdt i forbindelse med disse programmer. De vigtigste programmer, hvor der var et betydeligt underforbrug af budgetbevillingerne, var: førtidspensionering (ny ordning), miljøvenligt landbrug (ny ordning) og skovbrug (ny ordning). Der var derimod et stort overforbrug vedrørende støtteforanstaltninger for ugunstigt stillede områder.

4.2.2. Overgangsinstrument til finansiering af udvikling af landdistrikter under EUGFL, Garantisektionen, for de nye medlemsstater

EUGFL, Garantisektionen, bidrager under denne ordning på grundlag af forskellige bevillinger til finansieringen (forordning (EF) nr. 1257/1999) af de programmer for udvikling af landdistrikterne, som i 2004 blev vedtaget for de ti nye medlemsstater for tidsrummet 2004–2006. Alle de beløb, der var fastsat på budgettet, blev forpligtet, og udbetalingerne beløb sig til ca. 1 414,6 mio. EUR, dvs. 45,2 mio. EUR højere.

4.3. Fordeling efter udgiftstype

EUGFL, Garantisektionens udgifter til underudgiftsområde 1a kan opdeles i følgende hovedkategorier. I det følgende er angivet de tilsvarende udgifter sammen med den procentsats, som disse udgifter udgør i EUGFL, Garantisektionens samlede udgifter for 2005:

4.3.1 Eksportrestitutioner

Udgifterne til eksportrestitutioner beløb sig til 3 051,9 mio. EUR eller 6,2 % af de samlede udgifter.

4.3.2 Direkte støtte

Udgifterne i denne post beløb sig til 33 700,8 mio. EUR eller 68,9 % af de samlede udgifter. De udgifter, der regnes som direkte støtte, defineres i bilaget til forordning (EF) nr. 1259/1999 af 17. maj 1999 (EFT L 160, s. 113).

4.3.3 Oplagring

Udgifterne til oplagring beløb sig til 851,5 mio. EUR eller 1,7 % af de samlede udgifter. De vigtigste omfattede produkter var korn, sukker, vin og mejeriprodukter.

4.3.4 Andet

De øvrige interventionsudgifter beløb sig til 4 496,6 mio. EUR eller 9,2 % af årets samlede udgifter. Denne post omfatter udgifter, der ikke hører under de foregående kategorier.

Udviklingen i fordelingen af udgifterne i perioden 2001 til 2005 fremgår af bilag 5.

[pic]

[pic]

[pic]

[pic]

[pic]

[1] EFT L 160 af 26.6.1999, s. 103.

[2] Disse betalinger fremsendes månedligt af medlemsstaterne ved fax af den tiende.

[3] Den detaljerede opgørelse fremsendes månedligt af medlemsstaterne ved hjælp af skema 104.